stanford-oval/wikipedia huggingface dataset:
רימה (מחוז)

| --- | --- |
 מדינה:  תימן תימן
 בירת המחוז:  Al-Jaby 
 תאריך ייסוד:  2004
 שטח:  2,239 קמ"ר
 גובה:  2,320 מטרים
 אוכלוסייה:  ‏
  ‑ במחוז:  483,196 (2012)
  ‑ צפיפות:  176.17 נפש לקמ"ר
 קואורדינטות:  14°37′44″N 43°42′47″E﻿ / ﻿14.628901°N 43.713006°E﻿ / 14.628901; 43.713006 
 אזור זמן:  UTC +3
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
מחוז רימה (בערבית: محافظة ريمة) הוא מחוז במרכזה של תימן. הוא גם המחוז החדש ביותר בתימן (הוקם בשנת 2004).
המחוז הוא ה-19 בגודלו בתימן מבחינת גודל אוכלוסייה (394,448 איש) והמחוז ה-19 בגודלו מבחינת שטח (2,239 קמ"ר). המחוז גובל בצפון במחוז צנעא, בצפון-מזרח באל-חודיידה ובדרום ובמערב בדמאר.
רימאס קורטינאיטיס

| --- | --- |

רימאס קורטינאיטיס כמאמן חימקי מוסקבה.
 לידה:  15 במאי 1960 (בן 64) קובנה שבליטא הסובייטית
 עמדה:  קלע
 גובה:  1.96 מטרים
 קבוצות כשחקן
 1981–1983   1983–1989   1989–1992   1992   1992   1993   1993–1995   1995   1996   1996–1997   1997–1998   2001–2002:  צסק"א מוסקבה   ז'לגיריס קובנה   האגן   ז'לגיריס קובנה   פניאס הואסקה   טאונסוויל קרוקודיילס   ריאל מדריד   ז'לגיריס קובנה   אלאן שאלון   אתלטאס קובנה   ריטאס וילנה   בי.סי. קייב
 קבוצות כמאמן
 2002–2006   2002–2006   2006   2006–2007   2007–2008   2008   2008–2010   2010–2011   2011–2016  2016   2017–2018   2019–2021:  גאלה באקו   אזרבייג'ן   אוראל גרייט   סקאלי וילנה   שלונסק ורוצלב   פרוקום גדיניה (עוזר)   ריטאס וילנה   ואף ריגה   חימקי מוסקבה   פלקנסטרו קאנטו   ריטאס וילנה   חימקי מוסקבה
רימאס קורטינאיטיס (נולד ב-15 במאי 1960 בקובנה, ליטא), הוא כדורסלן עבר ליטאי ומאמן חימקי מוסקבה.
כשחקן זכה עם נבחרת ברית המועצות בכדורסל באליפות אירופה בכדורסל 1985, במדליית זהב באולימפיאדת סיאול (1988), במדליית כסף באליפות העולם בכדורסל 1986 ובמדליית ארד באליפות אירופה בכדורסל 1989. עם נבחרת ליטא בכדורסל זכה במדליית ארד באולימפיאדת ברצלונה (1992) ובאולימפיאדת אטלנטה (1996) ובמדליית כסף באליפות אירופה בכדורסל 1995. זכה חמש פעמים באליפות ברית המועצות בכדורסל גברים ופעם אחת באליפות ליגת העל הספרדית בכדורסל. כמאמן זכה שלוש פעמים ביורוקאפ (פעם אחת עם ריטאס וילנה ופעמיים עם חימקי מוסקבה), פעמיים באליפות ליטא, פעמיים בגביע הליטאי, פעם אחת באליפות הליגה הבלטית ופעם אחת באליפות הליגה המאוחדת של VTB.
ריוגרפיה

ריוגרפיה היא תהליך שבו מניחים חפצים שונים על נייר צילום ולאחר מכן חושפים אותו לאור. זהו תהליך שנוצר בתנאי חדר חושך. לאחר החשיפה יש להעביר את הנייר תהליך פיתוח. החלקים בהם נחשף הנייר לאור יהפכו לשחורים, החלקים שלא נחשפו יהפכו לבנים והחלקים שנחשפו באופן חלקי (על ידי חפצים שקופים או דקים) יקבלו גוונים שונים של אפור.
הריוגרפיה היא תהליך תיעוד של קווי המתאר של החפצים המונחים על נייר הצילום. תהליך זה התגלה כבר בעבר ונקרא פוטוגרמה אך מאן ריי גילה אותו מחדש והחליט להשתמש בו על מנת להביע את עצמו. הוא החליט לקרוא לו: "ריוגרפיה". המונח "ריוגרף" נלקח משם העט "מאן ריי" אך מתייחס גם לתהליך שבו דרושות קרני אור (ray) על מנת לקבל את התוצאה. השימוש הראשון שלו במונח זה היה בריוגרף הראשון שפרסם בגיליון הסתיו של המגזין The little review no.3 ב-1922.
רינקונזאוריה

| רינקונזאוריה |
| --- | --- |
 שחזור של רינקוזאורוס (Rinconsaurus)
תקופה
קרטיקון, 89–84 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: רינקונזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
שם מדעי
 Rinconsauria

רינקונזאוריה (שם מדעי: Rinconsauria) היא קבוצה של דינוזאורים טיטאנוזאורים מהקבוצה קולוסוזאוריני, הקרובים לקבוצת הדינוזאורים הענקיים לוגנקוזאוריה. הם חיו באמריקה הדרומית (בפטגוניה, ארגנטינה) במשך הקרטיקון העליון לפני 89 עד 84 מיליון שנה, למשך 5 מיליוני שנים. הקבוצה נקראת על שם אתר המאובנים הארגנטינאי "Rincón de los Sauces" בתוספת הסיומת "sauria" - לטאה/זוחל.
קבוצה זו הוגדרה בשנת 2007 בידי קאלבו (Calvo) והיא בעלת זיקה לקבוצה אילוזאוריני, אליה שויכו על פי החוקרים פרנקה וצוותו (Franca et al) ב-2016 וסילבה וצוותו (Silva et al) ב-2019. עד היום לא ברור מה הקרבה הטקסונומית המדויקת שלה.
מינים אלה היו קטנים יחסית לטיטאנוזאורים באורך שלא עלה על 11 מטרים, אך היו בעלי חוליות צוואר דומות לטיטנוזאורים הגדולים כמו הארגנטינוזאורוס וקרוביו. הם ניזונו מצמרות העצים, לרוב ממחטניים וציקסיים והיו בעלי גפיים ענקיות אותם הרימו באיטיות במעבר ממקום למקום.
בקבוצה זו ישנם רק 2 סוגים שאולי התפתחו לדינוזאורים גדולים בהרבה, אשר התקיימו גם הם לאורך פטגוניה, ארגנטינה.
מיון

קבוצה רינקונזאוריה (Rinconsauria)
סוג מויילנזאורוס (Muyelensaurus)
סוג רינקוזאורוס (Rinconsaurus)
הערות שוליים

↑  Rodrigo M. Santucci and Antonio C. de Arruda-Campos (2011). A new sauropod (Macronaria, Titanosauria) from the Adamantina Formation, Bauru Group, Upper Cretaceous of Brazil and the phylogenetic relationships of Aeolosaurini. Zootaxa. 3085: 1–33
↑  França, M.A.G.; Marsola, J.C.d A.; Riff, D.; Hsiou, A.S.; Langer, M.C. (2016). "New lower jaw and teeth referred to Maxakalisaurus topai (Titanosauria: Aeolosaurini) and their implications for the phylogeny of titanosaurid sauropods". PeerJ. 4: e2054
רגימנט הטנקים המלכותי

| --- | --- |

 Fear Naught
 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  שריון
 בסיס האם:  מחנה בובינגטון, דורסט, אנגליה
 אירועים ותאריכים
 תקופת הפעילות:  28 ביולי 1917 – הווה (107 שנים)
 מקים היחידה:  יו אלס
 מלחמות:  מלחמת העולם הראשונה   מלחמת העולם השנייה   מלחמת קוריאה   הפלישה האמריקאית לאפגניסטן   מלחמת עיראק
 נתוני היחידה
 כוח אדם:  גדוד אחד
 ציוד עיקרי:  צ'לנג'ר 2
 פיקוד
 יחידת אם:  צוות קרב חטיבת השריון ה-12
 מפקדים:  ברנרד לו מונטגומרי פרסי הוברט
רגימנט הטנקים המלכותי (באנגלית: Royal Tank Regiment, ובקיצור RTR) הוא יחידת שריון בצבא הבריטי אשר הוקמה עם שילוב הטנקים הראשונים בצבא הבריטי בשנת 1917 במהלך מלחמת העולם הראשונה.
רגימנט הטנקים צמח מתוך הזרוע הכבדה של קורפוס המקלעים, תחילה נקרא קורפוס הטנקים ובהמשך הפך לקורפוס הטנקים המלכותי. בתחילת מלחמת העולם השנייה כאשר כל יחידות הפרשים הבריטיות כבר הוסבו לרגימנטים משוריינים, שונה שם הקורפוס לרגימנט הטנקים המלכותי ולצד הרגימנטים האחרים הוכנס תחת פיקוד חיל השריון המלכותי. היחידה נקראת רגימנט ומכילה כיום גדוד אחד בודד המוגדר גם הוא באופן מסורתי כרגימנט.
המוטו הרשמי של הרגימנט היינו Fear Naught (ללא פחד). המוטו הלא רשמי, המיוצג על ידי סימון צבעי היחידה – חום אדום וירוק, הוא: From Mud, Through Blood to the Green Fields Beyond – "מהבוץ, דרך דם אל השדות הירוקים מעבר".
הקמה

בשנת 1916 הופיע לראשונה הטנק הבריטי הראשון, סימן 1, בשדה הקרב של הסום. תחילה שולבו הטנקים בשש פלוגות כחלק מהזרוע הכבדה של קורפוס המקלעים. הפלוגות נקראו באותיות אנגליות (A עד F) והמשיכו להתרחב. בנובמבר 1916 שמונה הפלוגות שנוצרו עד כה גדלו והפכו לגדודים, אשר שימרו את שמותיהם באותיות A עד O. ב-28 ביולי 1917, לפי צו מלכותי, פוצלה הזרוע הכבדה מקורפוס המקלעים והפכה באופן רשמי לגיס נפרד משוריין שנקרא קורפוס הטנקים (Tank Corps) בפיקודו של סר יו אלס. בינואר 1918 נוספו שבעה גדודים נוספים, ושמותיהם הומרו למספרי גדודים כנהוג בצבא הבריטי, מהלך שהביא את הקורפוס לכוח של 15 גדודים (1 עד 15). בדצמבר של אותה שנה המשיך הקורפוס לגדול וכלל 26 גדודים: 25 משוריינים וגדוד אחד (גדוד 17) המבוסס על רכבים משוריינים.
היסטוריית שירות > מלחמת העולם הראשונה

החל ממלחמת העולם הראשונה ועד 1928 היה הגיס המשוריין היחידה הבלעדית שהפעילה את הטנקים החדשים. ב-15 בספטמבר 1916 הופיעו לראשונה בשדה הקרב כשלושים טנקים בריטיים מסוג סימן 1 באזור פלרס (Flers) בצרפת, שאותם הפעילה הזרועה הכבדה של קורפוס המקלעים (לימים הרגימנט), במסגרת הקרב על הסום. קרב השריון בשריון הראשון התרחש ב-24 באפריל 1918, כאשר שלושה טנקי סימן 4 בריטיים נלחמו בטנק A7V גרמני והשמידו אותו.
במהלך המלחמה שירתו כל גדודי קורפוס הטנקים בחזית המערבית, מלבד כוח שנשלח לחזית במזרח התיכון. כוח זה לחם נגד העות'מאנים בעזה תחת פיקודו של גנרל אדמונד אלנבי בשנת 1917.
היסטוריית שירות > מלחמת העולם השנייה

לאחר מלחמת העולם הראשונה, צומצם קורפוס הטנקים לכדי ארבעה גדודים (2 עד 5). ב-18 באוקטובר 1923, העניק מלך אנגליה, ג'ורג' החמישי, את הכינוי 'מלכותי' לשם היחידה, וכך הפכה לקורפוס הטנקים המלכותי. בשנת 1933 הוקם הגדוד השישי במצרים ובשנת 1934 הוקם הגדוד הראשון (שריון קל), שינוי שהביא את הגיס בפרוץ מלחמת העולם השנייה ב-1939 לכוח של שישה גדודים סדירים בנוסף ל-12 גדודי מילואים שהומרו מיחידות חי"ר והופעלו עם פרוץ הקרבות. עם תחילת המלחמה שונה שם הקורפוס לרגימנט הטנקים המלכותי.
בסיום המלחמה בשנת 1945 קיבלו הגדודים ברגימנט את השם רגימנטים, כינוי שנשמר עד היום.
היסטוריית שירות > לאחר המלחמה

לאחר מלחמת קוריאה הצטמצם משמעותית הרגימנט כאשר הרגימנט השישי אוחד אל תוך הרגימנט השלישי, הרגימנט השביעי אוחד אל תוך הרביעי, והרגימנט השמיני אוחד אל תוך החמישי. מספר שנים לאחר מכן ב-1969 אף פורק רגימנט הטנקים החמישי.
בשנת 1993 כחלק מארגון מחדש וצימצום של הצבא הבריטי לאור סיום המלחמה הקרה, אוחדו הרגימנט הראשון והרביעי לכדי "רגימנט הטנקים המלכותי הראשון", והרגימנט השני והשלישי אוחדו לכדי "רגימנט הטנקים המלכותי השני". שני רגימנטים אלו התקיימו עד שאוחדו גם הם לכדי רגימנט בודד ב-2014, בין היתר לקחו הרגימנטים חלק בלחימה במלחמת עיראק ואפגניסטן.
הרגימנט השני כלל שלושה אסקדרונים משוריינים על בסיס טנקי המערכה צ'אלנג'ר 2, אסקדון מפקדה ולוגיסטיקה, ואסקדרון סיור משוריין על בסיס רכבי הסיור שימיטר, וכך הורכב כרגימנט משוריין סטנדרטי בצבא הבריטי. הרגימנט הראשון הוגדר עוד בשנות ה-30 כרגימנט שריון קל, החל משנת 1999 החלו שני אסקדרונים מהרגימנט לעסוק בסיוע אב"כ יחד עם יחידה מחיל האוויר המלכותי. בתפקיד זה האסקדרונים ביצעו משימות חי"ר משוריין וסיור ופעלו בעיקר על בסיס רכבי TPz Fuchs. שני האסקדרונים הנוספים שירתו בתפקיד אימון כוחות שריון באנגליה.
היחידה כיום

לאחר איחוד שני הרגימנטים ב-2014, כיום כולל רגימנט הטנקים המלכותי גדוד אחד בלבד המוגדר באופן מסורתי כרגימנטים למרות גודלו המספרי (כמו במקרים רבים בצבא הבריטי). הרגימנט, שנקרא גם הוא רגימנט הטנקים המלכותי, כולל שישה אסקדרונים ובשונה מרגימנטים משוריינים אחרים בצבא הבריטי כולל גם אסקדרון לוחמת אב"כ וסיור על בסיס רכבי TPz Fuchs (לפני האיחוד היה באחריות רגימנט הטנקים המלכותי הראשון). ששת האסקדרונים כוללים:
Ajax: אסקדרון משוריין (צ'לנג'ר 2)
Badger: אסקדרון משוריין (צ'לנג'ר 2)
Cyclops: אסקדרון משוריין (צ'לנג'ר 2)
Dreadnaught: אסקדרון משוריין (צ'לנג'ר 2)
Egypt: אסקדרון מפקדה, פיקוד וסיור משוריין
Falcon: אסקדרון אב"כ וסיור (תחת פיקוד רגימנט ההנדסה ה-28)
ראו גם

הדיוויזיה המשוריינת הבריטית הראשונה
רגימנט ההוסרים המלכותי של המלכה
טנקי צ'רצ'יל של הגדוד ה-43, 1944.
צ'לנג'ר 2 של הרגימנט השני באימון, 2002.
רק"ם הסיור שימיטר, אפגניסטן, 2011
ריוג'י סאטו

זהו שם יפני; שם המשפחה הוא .
| --- | --- |

 לידה:  16 באפריל 1977 (בן 47) נגויה, אאיצ'י שביפן
 מפעלים בינלאומיים
 2007 -   2009 -:  AFC   פיפ"א
ריוג'י סאטו (ביפנית: 佐藤 隆治; נולד ב-16 באפריל 1977) הוא שופט כדורגל יפני. סאטו שופט משחקים בליגה היפנית, וכן במסגרות משחקים של AFC ופיפ"א.
גביע אסיה

| גביע אסיה 2019 – איחוד האמירויות הערביות> תאריך | גביע אסיה 2019 – איחוד האמירויות הערביות> משחק | גביע אסיה 2019 – איחוד האמירויות הערביות> אצטדיון | גביע אסיה 2019 – איחוד האמירויות הערביות> סיבוב |
| --- | --- | --- | --- |
| 7 בינואר 2019 |  איראן –  תימן | אצטדיון מוחמד בין זייד, אבו דאבי | שלב הבתים |
| 14 בינואר 2019 |  איחוד האמירויות הערביות –  תאילנד | אצטדיון חאזה בין זייד, אל-עין | שלב הבתים |
| 22 בינואר 2019 |  קוריאה הדרומית –  בחריין | אצטדיון ראשיד, דובאי | שמינית הגמר |
| 25 בינואר 2019 |  איחוד האמירויות הערביות –  אוסטרליה | אצטדיון חאזה בין זייד, אל-עין | רבע הגמר |
רוביל סרסור

רוביל סרסור (בערבית: روبل صرصور; נולד ב-17 באוגוסט 1983) הוא כדורגלן עבר ערבי-ישראלי ששיחק בעמדת החלוץ.
קריירה

סרסור התחיל את הקריירה שלו בהפועל כפר קאסם ובגיל 13 הצטרף למחלקת הנוער של מכבי פתח תקווה. בעונת 2001/2002 ערך את הופעת הבכורה שלו בליגה במשחק הליגה נגד הפועל תל אביב. ב-11 באוגוסט 2005 הבקיע את שער הבכורה שלו בזירה האירופית בניצחון 0–5 נגד בשקימי. בעונת 2010/2011 חלה ירידה במעמדו של סרסור והוא הושאל להפועל בני לוד מהליגה הלאומית אחרי 15 שנה בפתח תקווה.
ביולי 2011 חתם בהפועל כפר סבא. בדצמבר 2011 חזר לליגת העל כאשר חתם בהפועל עכו עד לסיום העונה.
בספטמבר 2013 סיכם במ.ס. כפר קאסם מליגה א'. ב-23 בספטמבר 2013 ערך את הופעת הבכורה שלו בכפר קאסם בניצחון 1–3 נגד מכבי עירוני עמישב פתח תקווה במסגרת גביע המדינה. את העונה סרסור סיים עם 12 שערי ליגה ו-4 נוספים בגביע.
תארים

גביע הטוטו: 2003/2004
הערות שוליים

↑  אורן קורנפלד‏, הפועל עכו: רוביל סרסור חתם עד תום העונה, באתר וואלה, 6 בדמצבר 2011
↑  גיא גולדפרב, רוביל סרסור סיכם בכפר קאסם, באתר דאבל פס, 9 בספטמבר 2013
רונלד רייגן (CVN-76)

| --- | --- |
סמל נושאת המטוסים "רונלד רייגן (CVN-76)"
USS Ronald Reagan (CVN-76)
USS Ronald Reagan (CVN-76)
 תיאור כללי
 סימן זיהוי:  "Maritime Mobile Service Identity" (אנ') מספר MMSI  (באנגלית: MMSI number) 901240076  אות קריאה - nrgN  "Hull number" (אנ') - CVN-76
 מוטו:  Peace Through Strength
 סוג אונייה:  נושאת מטוסים
 צי:  צי ארצות הברית
 דגל הצי:  
 סדרה:  נושאות המטוסים מסדרת נימיץ
 סדרה קודמת:  נושאות המטוסים מסדרת קיטיהוק
 סדרה עוקבת:  נושאות המטוסים מסדרת ג'רלד פורד
 אוניות בסדרה:  10 ("רונלד רייגן (CVN-76)" – מספר 9 בסדרה)
 חלק מסדרה:  Carrier Strike Group 5 
 ציוני דרך עיקריים
 מספנה:  Newport News Shipbuilding  (אנ') בעיר ניופורט ניוז במדינת וירג'יניה
 הוזמנה:  8 דצמבר 1994
 תחילת הבנייה:  12 בפברואר 1998
 הושקה:  4 במרץ 2001
 תקופת הפעילות:  30 באוקטובר 2002 – בשירות פעיל (21 שנים)
 מידות
 הֶדְחֶק:  113,600 טון
 אורך:  332.8 מטר  317 מטר - קו המים
 רוחב:  76.8 מטר  40.8 מטר (קו מים)
 שוקע:  11.3 מטר (הגבלה 12.5 מטר)
 נתונים טכניים
 מהירות:  30 קשר (56 קמ"ש)
 גודל הצוות:  3,532 מלחים וצוות ים  2,480 צוות אוויר
 טווח שיוט:  20-25 שנה
 הנעה:  2 כורים גרעינים מסוג "A4W reactor" (אנ') מתוצרת "Westinghouse Electric Company" (אנ')  4 טורבינות קיטור; 260,000 כ"ס  4 צירים להנעת המדחפים (4 × shafts)
 אמצעי לחימה
 חימוש:  מערכות משגרים טילי קרקע (סיפון) אוויר מסוג "RIM-162 ESSM" (אנ')  מערכות משגרים טילי קרקע (סיפון) אוויר מסוג "RIM-116 Rolling Airframe Missile" (אנ')  מערכות "Close-in weapon system" (אנ')
 אמצעי גילוי ול"א:  SPS-48E 3-D air search radar  SPS-49A(V)1 2-D air search radar  SPQ-9B fire control radar  2 × SPN-46 air traffic control radars  SPN-43C air traffic control radar  SPN-41 instrument landing system radar  3 × Mk 91 NSSM guidance systems  3 × Mk 95 radars לוחמה אלקטרונית מערכת ל"א מסוג "AN/SLQ-32 Electronic Warfare Suite" (אנ')  מערכת ל"א אמצעי נגד טורפדו "AN/SLQ-25 Nixie" (אנ')
 מטוסים:  90 מסוקים ומטוסים
 
רונלד רייגן (CVN-76) (באנגלית: USS Ronald Reagan (CVN-76)) היא נושאת מטוסים מסדרת נימיץ המשרתת בצי ארצות הברית, ומונעת באנרגיה גרעינית על ידי שני כורים גרעיניים.
נושאת המטוסים "רונלד רייגן (CVN-76)" קרויה על שמו של נשיא ארצות הברית ה-40 רונלד רייגן. "רונלד רייגן (CVN-76)"  הייתה האנייה הראשונה שנקראה על שם נשיא לשעבר כשעודו בחיים. בגלל מחלת אלצהיימר שממנה סבל, רייגן לא השתתף בהשקת האנייה, רעייתו ננסי רייגן השיקה את האוניה. רייגן נפטר ב-5 ביוני 2004.
"רונלד רייגן (CVN-76)"

בנית "רונלד רייגן (CVN-76)" עלתה 4.5 מיליארד דולר.
ממאי 2012 "רונלד רייגן (CVN-76)" עמדה כאוניית הדגל "Carrier Strike Group 9" (אנ') המבצעת את משימותיה באוקיינוס השקט.
מאוקטובר 2015 עומדת  "רונלד רייגן (CVN-76)"  כאוניית הדגל של "Carrier Strike Group 5" (אנ') הכפופה לצי השביעי של ארצות הברית.
במבצע מלא, "רונלד רייגן (CVN-76)" יכולה להכיל עד 6,000 אנשים, כולל 3,532 מלחים ו -2,480 אנשי צוות אוויר. האנייה יכולה להיות אוטונומית במשך 90 יום ללא אספקה חיצונית  להישאר בים במשך שלושה חודשים.
ל"רונלד רייגן (CVN-76)" יש שני כורי הנעה גרעיניים המספקים אנרגיה ל-4 טורבינות קיטור שכל אחת מהן מפעילה מדחף.
ב"רונלד רייגן (CVN-76)" ישנם 30,000 מערכות תאורה, 1,400 טלפונים, 2,100 ק"מ של כבלים מתוחים לאורך המסדרונות.* נמל הבית: "United States Fleet Activities Yokosuka" (אנ'), יוקוסוקה, יפן.
בסיס ימי לתחזוקה: בסיס ימי ב-סן דייגו, קליפורניה ("Naval Base San Diego" (אנ')) המתפקד כבסיס "32nd Street Naval Station".
בשנת 2006 נטלה האונייה חלק במאמץ המלחמתי של מלחמת עיראק ובמבצעים "Operazione Enduring Freedom" (אנ').
כינוי נושאת המטוסים : "Gipper"
תמונות

"רונלד רייגן (CVN-76)"
"רונלד רייגן (CVN-76)"
"רונלד רייגן (CVN-76)בכניסה לנמל סן דייגו"
"רונלד רייגן (CVN-76)"
"רונלד רייגן (CVN-76)"
"רונלד רייגן (CVN-76)"
"רונלד רייגן (CVN-76)"
"רונלד רייגן (CVN-76)"
"רונלד רייגן (CVN-76)"
"רונלד רייגן (CVN-76)" - ניתוח לפרוסקופי בחדר הניתוח של נושאת המטוסים (דרום האוקיינוס השקט, 7 ביולי 2004)
"רונלד רייגן (CVN-76)"
"רונלד רייגן (CVN-76)"
"רונלד רייגן (CVN-76)" - גשר הפיקוד
נושאת המטוסים "רונלד רייגן (CVN-76)"
"רונלד רייגן (CVN-76)"
ראו גם

אנרגיה גרעינית
הערות שוליים

↑  מספר MMSI marinetraffic.com/ais/details/ships/mmsi:901240076
↑  "רונלד רייגן (CVN-76)" globalsecurity.org/military/systems/ship/cvn-76
↑  "רונלד רייגן (CVN-76)" dvidshub.net/unit/CVN76
↑  "רונלד רייגן (CVN-76)" dvidshub.net/unit/CVN76
↑  "רונלד רייגן (CVN-76)"  navsource.org/archives
↑  "רונלד רייגן (CVN-76)" public.navy.mil/airfor/cvn76/Pages/default
↑  "רונלד רייגן (CVN-76)" militaryfactory.com/ships/detail
↑  "רונלד רייגן (CVN-76)" באוקיינוס הפסיפי navylive.dodlive.mil/tag/uss-ronald-reagan-cvn-76
↑  "רונלד רייגן (CVN-76)"  pacom.mil/Media/News/News-Article-View/Article/1643745/ronald-reagan-strike-group-arrives-in-guam-following-valiant-shield-2018
| --- | --- |
בקרת זהויות :  LCCN: no2010033707   WorldCat (עם LCCN): no2010-033707
רק אהבה

"רק אהבה" הוא סינגל שהוקלט על ידי הזמרת-יוצרת הישראלית איה כורם בשיתוף בן זוגה, הזמר הישראלי אדם בן אמיתי. השיר יצא לאור ב-11 בפברואר 2020, כסינגל מתוך אלבומה הכוכבת של נצרת עילית, על ידי חברת התקליטים Mobile1 Music.
רקע וכתיבה

השיר נכתב על ידי איה כורם, הולחן על ידי אדם בן אמיתי והופק על ידי בן אמיתי. השיר בסגנון הרוק. השיר מספר על האהבה בין השניים, שכורם הגיעה להופעה של בן אמיתי ומיד לאחר מכן התחילה איתו. בריאיון למעריב, סיפרה כורם כי השיר נכתב בהשארת ציטוטו של הזמר אריק איינשטיין במסגרת הסדרה "שיר אהבה סטנדרטי" שנעשתה עליו: ”בסוף, מה נשאר לך? רק אהבה”.
בסמוך לצאתו כסינגל, עלה השיר לרשת הזרמת המדיה ספוטיפיי.
וידאו קליפ

הוידאו קליפ המלא שיצא עבור השיר, הועלה לערוץ היוטיוב של איה כורם ב-11 בפברואר 2020, בסמוך לצאתו הסינגל. בקליפ ניתן לראות את השניים שרים את השיר כשהם יושבים זה מול זה.
ביקורת

בלוגר ומבקר המוזיקה יוסי חרסונסקי סקר את השיר בחיוב תוך שהעניק לו ציון של שלושה כוכבי זהב וחצי מתוך חמישה.
הערות שוליים

↑  חוזרת עם שיר רומנטי: צפו בדואט של איה כורם עם בן זוגה, באתר וואלה, 11 בפברואר 2020
1 2  אילן שאול, ‏איה כורם: "לראשונה בחיי אין לי צורך להלחם ולהוכיח שום דבר", באתר מעריב אונליין, 12 בפברואר 2020
↑  רק אהבה, נבדק ב-2020-04-06
1 2   איה כורם ואדם בן אמיתי - רק אהבה, סרטון  באתר יוטיוב (אורך: 4:09)
↑  רק אהבה, באתר יוסמיוסיק, ‏2020-02-11
רגימנט ההוסרים המלכותי של המלך

| --- | --- |

 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  חיל שריון
 בסיס האם:  טידווית', וילטשייר, בריטניה
 אירועים ותאריכים
 תקופת הפעילות:  4 בדצמבר 1992 – הווה (31 שנים)
 נתוני היחידה
 כוח אדם:  58 טנקי צ'לנג'ר 2 8 רק"מי סיור מסוג 'סימיטר' רק"מי לוגיסטיקה ומפקדה.
 פיקוד
 יחידת אם:  צוות קרב חטיבת השריון ה-12
רגימנט ההוסרים המלכותי של המלך (באנגלית: King's Royal Hussars או בראשי התיבות KRH) הוא רגימנט חיל שריון בצבא הבריטי. הרגימנט הוקם בשנת 1992 על ידי איחוד של שני רגימנטים; 'רגימנט ההוסרים המלכותי' ו-'רגימנט ההוסרים ה-14/20 של המלך'. השימוש בשם 'הוסר' נובעת מיעודם ההיסטורי של הרגימנטים בתור הוסרים או חיל פרשים קל.
ארבעת הרגימנטים אשר אוחדו לבסוף לכדי רגימנט ההוסרים, הביאו איתם מסורות והיסטוריה משלהם כולל קרבות שהשתתפו בהם (תוארי קרב) וצורות לבוש ייחודיות להם.
היסטוריה

רגימנט ההוסרים המלכותי של המלך הוקם ב-2 בדצמבר 1992 מתוך איחוד של "רגימנט ההוסרים המלכותי (של נסיך ויילס)" ו-"רגימנט ההוסרים ה-14/20 של המלך". עם הקמתו הוא הוצב במחנה הבריטי במינסטר, גרמניה, כחלק מארמיית הריין הבריטית. ביוני 1994 נשלח הרגימנט לצפון אירלנד ובינואר 1996 נשלח לקחת חלק בלחימה בבוסניה והרצגובינה, לאחר מספר סבבי שירות בבלקן חזר הרגימנט לאנגליה בשנת 2000 וצפון אירלנד באוקטובר 2002. החל מיוני 2003 יחידות הרגימנט נשלחו למספר סבבי שירות בעיראק ואפגניסטן (מכונים בצבא הבריטי "מבצע טליק" ו-"מבצע הריק" בהתאמה).
היסטוריה > רגימנט ההוסרים המלכותי (של נסיך ויילס)

'רגימנט ההוסרים המלכותי' (באנגלית: 'The Royal Hussars') הוקם בשנת 1969 על ידי איחוד של שני רגימנטים:
רגימנט ההוסרים המלכותי ה-10 (של נסיך ויילס) (באנגלית: '10th Royal Hussars'): הוקם בשנת 1715 בתור רגימנט דרגונים במטרה להילחם כנגד מרד היעקוביטים הראשון ולאחר מכן השתתף גם במרד היעקוביטים השני ב-1745, ב-1751 קיבל את המספר 10 (ע"פ סדר בכירותו באותה עת) והפך לרגימנט הדרגונים ה-10. בהמשך השתתף הרגימנט בקרבות מלחמת שבע השנים וב-1781 הפך לרגימנט דרגונים קלים וזכה לייחוס נסיך ויילס והמלך העתידי ג'ורג' הרביעי, בשנת 1806 הפך לרגימנט הוסרים ושנתיים לאחר מכן הפליג לחצי האי האיברי כדי לקחת חלק במלחמות הנפוליאוניות. בקרב ווטרלו ב-1815 הרגימנט לקח חלק בהסתערות הפרשים המפורסמת כנגד הכוחות הצרפתיים, בהמשך המאה ה-19 השתתף הרגימנט בין היתר במלחמת קרים, המלחמה האנגלו-אפגנית השנייה, המלחמה המהדית ומלחמת הבורים. בתחילת המאה ה-20 הוצב הרגימנט בדרום אפריקה ועם פרוץ מלחמת העולם הראשונה הועבר לחזית המערבית שם נלחם עד סוף המלחמה. בשנת 1921 קיבל הרגימנט את השם "רגימנט ההוסרים המלכותי ה-10 (של נסיך ויילס)", לאחר שירות קצר בהודו החל בתהליך מעבר לרכבים משוריינים ב-1936, מספר חודשים לפני פרוץ מלחמת העולם השנייה הועבר הרגימנט לשרת תחת החטיבה המשוריינת השנייה (תחת הדיוויזיה המשוריינת הראשונה) ושויך לחיל השריון המלכותי עם הקמתו באפריל 1939. במהלך המלחמה שירת הרגימנט בעיקר בחזית הצפון אפריקאית (על בסיס טנקי קרוסיידר) ובהמשך השתתפה במערכה באיטליה. לאחר המלחמה הוצב הרגימנט בגרמניה ונשלח לשרת בין היתר באירלנד, תימן וירדן עד לפירוקו ב-1969.
רגימנט ההוסרים ה-11 (של הנסיך אלברט) (באנגלית: '11th Hussars'): הוקם גם הוא ב-1715 בתור רגימנט דרגונים כחלק ממאמץ הלחימה האנגלי כנגד היעקוביטים. במהלך המאה ה-18 השתתף הרגימנט בין היתר בלחימה כנגד המרידות בסקוטלנד, מלחמת שבע השנים ומלחמות המהפכה הצרפתית בארצות השפלה. באפריל 1811 נחת הרגימנט בפורטוגל כחלק מהלחימה בחצי האי האיברי והשתתף בין היתר במצור על בדחוס וקרב סלמנקה ב-1812 ובהמשך לקח חלק בקרב ווטרלו ב-1815, לאחר סיום המלחמות הנפוליאוניות נשלח הרגימנט ב-1819 לשירות בהודו. ב-1840 נקשר הרגימנט עם הנסיך אלברט לאחר שליווה אותו בהגעתו לבריטניה כדי להתחתן למלכה ויקטוריה, הנסיך העניק לרגימנט את המסורת הייחודית של לבישת מכנסי ארגמן בכל סוגי המדים (למעט מדי לחימה) בנוסף שונה שם הרגימנט ל-"רגימנט ההוסרים ה-11 (של הנסיך אלברט)" ובהמשך הוא אף שימש המפקד הייצוגי של הרגימנט עד למותו ב-1861. בשנים האחרונות של המאה ה-19 לקח הרגימנט חלק בלחימה בסודאן ובדרום אפריקה ובמהלך מלחמת העולם הראשונה שירת הרגימנט בחזית המערבית. לאחר המלחמה הרגימנט היה הראשון להפוך לממוכן בשנת 1928 עם החלפת הסוסים בשריוניות, ב-1936 נשלח לקח הרגימנט חלק במרד הערבי הגדול בארץ ישראל (פלשתינה). עם פרוץ מלחמת העולם השנייה, הרגימנט הוצב במצרים ולחם בקרבות החזית הצפון אפריקאית, בספטמבר 1943 נחת יחד עם כוחות בעלות הברית באיטליה וביוני 1944 לאחר הנחיתה בנורמנדי נלחם במערב אירופה במאמץ כנגד הצבא הגרמני הנסוג. לאחר המלחמה הוצב הרגימנט מספר שנים בגרמניה ובהמשך שירת בין היתר מלאיה ותימן עד אשר פורק ב-1969.
היסטוריה > רגימנט ההוסרים ה-14/20 של המלך

'רגימנט ההוסרים ה-14/20 של המלך' (באנגלית: '14th/20th King's Hussars') הוקם בשנת 1922 על ידי פירוק ואיחודם של שני רגימנטים היסטוריים:
רגימנט ההוסרים ה-14 של המלך (באנגלית: '14th King's Hussars'): בדומה לרגימנטים הקודמים, הוקם בשנת 1715 בתגובה למרד היעקוביטים ולאחריו לחם במרד השני ב-1745, ביניהם הוצב באירלנד. בסוף המאה ה-18 לקח הרגימנט חלק בלחימה בארצות השפלה וחלקו נשלח לתגבר את הלחימה בהאיטי, ב-1798 נקשר הרגימנט לדוכסית מיורק (הנסיכה פרדריקה מפרוסיה) וסמל הרגימנט הפך לעיט הפרוסי - אשר הועבר הלאה לרגימנט הנוכחי. ב-1809 נשלח הרגימנט להילחם במלחמות הנפוליאוניות בחצי האי האיברי, ב-1815 חלק מהרגימנט נשלח לדרום ארצות הברית לקחת חלק השלבי הסיום של מלחמת 1812 ולאחר מכן נשלח שוב לאירלנד. בשנים 1841-1860 שירת הרגימנט בהודו הבריטית ונלחם בקרבות המלחמה האנגלו-סיקית השנייה, המלחמה האנגלו-פרסית ובמרד ההודי הגדול במערכה במרכז הודו. ב-1900 נשלח הרגימנט להילחם במלחמת הבורים ולאחר מכן עם פרוץ מלחמת העולם הראשונה הוצב באזור מסופוטמיה ולקח חלק בקרבות המערכה במסופוטמיה.
רגימנט ההוסרים ה-20 (באנגלית: '20th Hussars'): הצעיר מבין הרגימנטים המרכיבים את הרגימנט, הוקם בשנת 1858 במהלך המרד ההודי הגדול בתור "רגימנט הפרשים קלים הבנגאלי השני" בתור רגימנט של פרשים אירופאים ששירת את חברת הודו המזרחית הבריטית. לאחר סיום הלחימה בהודו ומעבר השלטון בהודו לפרלמנט הבריטי, הרגימנט הועבר בשנת 1862 לצבא הבריטי, קיבל את המספר 20 והפך לרגימנט הוסרים. "רגימנט ההוסרים ה-20" נותר בשנותיו הראשונות בצפון הודו, עד שהועבר לבריטניה ב-1872 ומשם נשלח לשירות באירלנד בין 1879 ל-1884. שנה לאחר מכן נשלח הרגימנט לסודאן לקחת חלק בקרבות מרד המהדי ולאחר מספר שנים בצפון אפריקה נשלח חזרה להודו ב-1895, הרגימנט הצטרף לשלבי הלחימה האחרונים ב-1901 בדרום אפריקה (מלחמת הבורים) ובין 1908 ל-1911 שירת באירלנד. עם פרוץ מלחמת העולם הראשונה נחת הרגימנט בצרפת כחלק מחטיבת הפרשים ה-5 (דיוויזיית הפרשים השנייה), שם שירת לאורך המלחמה ולקח חלק בקרבות הקשים של החזית המערבית. לאחר המלחמה נשלח הרגימנט לטורקיה ב-1920 לסייע בדיכוי התקוממות לאומית, ביוני לקח הרגימנט חלק בהסתערות הפרשים האחרונה בהיסטוריה של הצבא הבריטי.